Sergejs Karjakins

Sergejs Karjakins (; dzimis , Simferopolē) ir Krievijas starptautiskais lielmeistars šahā (2003).

 Biogrāfija 
Šahu iemācījies spēlēt piecu gadu vecumā. 2002. gadā kļuvis par FIDE starptautisko meistaru (IM), bet 2003. gadā 12 gadu un 7 mēnešu vecumā par tobrīd jaunāko lielmeistaru (GM) šaha vēsturē.

2009. gadā atteicies no Ukrainas pilsonības un ar speciālu Krievijas prezidenta dekrētu tā paša gada jūlijā ticis uzņemts Krievijas pilsonībā. 2013. gadā beidzis Krievijas Valsts sociālu universitāti specialitātē "Sociālā pedagoģija". Bijis divas reizes precējies, pēdējā laulībā 2015. gada nogalē piedzimis dēls.

Divas reizes (2010, 2012) izcīnījis sudraba medaļas Krievijas šaha čempionātos. 2013. un 2014. gadā divus gadus pēc kārtas uzvarējis Norway Chess turnīros.Sergey Karjakin wins Norway Chess 2013Norway Final: Karjakin repeat winner 2014. gadā, uzvarot pēdējā kārtā Levonu Aronjanu ieņēmis otro vietu FIDE pretendentu turnīrā (uzvarēja Višvanatans Anands).Candidates Final: Karjakin grabs second 2015. gadā Baku bijis labākais FIDE Pasaules kausa izcīņā šahā, turklāt finālā pret Pjotru Svidleru spējis atspēlēties no 0:2 un uzvarējis ar 6:4. 2016. gadā uzvarējis FIDE pretendentu turnīrā Maskavā, pēdējā kārtā izšķirošajā partijā uzvarot Fabiāno Karuānu, un nodrošinājis sev tiesības cīnīties mačā par Pasaules šaha čempiona nosaukumu.FIDE Candidates 2016 Moscow RUS 2016 2016. gada novembrī Ņujorkā zaudējis maču par Pasaules šaha čempiona nosaukumu Norvēģijas lielmeistaram Magnusam Karlsenam ar 7:9.Norwegian Carlsen wins third World Chess Championship 2016. gada decembrī Dohā uzvarējis Pasaules čempionātā šaha ātrspēlē. 2018. gada martā Berlīnē izcīnījis 3. vietu pretendentu turnīrā. 2019. gada augustā Sentluisā dalījis 3.-4. vietu starptautiskajā šaha lielmeistaru turnīrā 7th Sinquefield Cup.7th Sinquefield Cup 2019 | The Week in Chess 2020. gada decembrī Maskavā izcīnījis 2. vietu Krievijas vīriešu šaha čempionāta superfinālā.Суперфинал чемпионата России. Москва 2021. gada augustā Sočos izcīnījis 2. vietu Pasaules šaha kausa izcīņā un nodrošinājis vietu pretendentu turnīrā. 2022. gada janvārī dalījis 5.-6. vietu tradicionālajā Tata Steel Masters lielmeistaru turnīrā.ChessPro. Tata Steel Masters. Вейк-ан-Зее, Нидерланды 2022. Все о турнире

Vairākkārt pārstāvējis Ukrainas un Krievijas izlases lielākajos komandu šaha turnīros:
 Pasaules šaha olimpiādēs piedalījies 8 reizes (2004-2018). Komandu vērtējumā izcīnījis zelta (2004), 2 sudraba (2010, 2012) un 2 bronzas (2016, 2018) medaļas, bet individuālajā - 2 zelta (2004, 2010) un bronzas (2012) medaļas, 
 Pasaules komandu šaha čempionātos piedalījies 5 reizes (2005, 2011-2015, 2019). Komandu vērtējumā izcīnījis 2 zelta (2013, 2019) medaļas, bet individuālajā - zelta (2005), sudraba (2013) un bronzas (2015) medaļas,
 Eiropas komandu šaha čempionātos piedalījies 3 reizes (2005-2007, 2011). Individuālajā vērtējumā izcīnījis sudraba (2011) un bronzas (2007) medaļas.

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules komandu šaha čempionāti)

Kategorija:1990. gadā dzimušie
Kategorija:Krievijas šahisti
Kategorija:Ukrainas šahisti
Kategorija:Krievijas Nopelniem bagātie sporta meistari
Kategorija:Ukrainas Nopelniem bagātie sporta meistari
Kategorija:Simferopolē dzimušie
Kategorija:Ar ordeni "Par nopelniem" apbalvotie (Ukraina)